Ihi tekks-itn-id,tesnekr-itn-id,tɛac-iten,ar almi d asmi bbḍen i-nnfeɛ :kessn-as elmal,xeddemn-as eccɣel,ttṣeggidn-az-d,esked d acu ur d as xeddmen.Netta,uḥdiq,mi g-ebbeḍ ɣel-lexla,a z-d ineɣ rebɛa,xemsa tsekrin enɣ iwtal enɣ ifrax,enɣ ayen yufa kan as t-id yawi.Wa-yeḍ,ungif,ass-a az-d yawi afrux.Nettat tettarra-yasen elɛiwaḍ :win d-yenɣan aṭas,as tefk aṭas ;win d-yenɣan cwiṭ,as tefk cwiṭ.Yibbass,yenna-yas wungif : -A Yemma Jida ! Tenna-yas : -D acu ? Yenna-yas : -Acimi,imi d dadda Meḥduq tettakḍ-as sin sin,imi d nekkini tettakḍ-iyi kan yiwen ?Tenna-yas : -A mmi,dadda-k Meḥduq ttakɣ-as sin eɛla-xaṭer ineqq-ed sin ;keččini,asmi ara denɣeḍ sin,ak efkeɣ sin.